Diari Oficial de la Generalitat Valenciana


Sumari del DOGV 4468, del 27-03-2003 (2003/3165)

RESOLUCIÓ de 6 de març de 2003, del conseller de Justícia i Administracions Públiques, per la qual s'acorda la liquidació de la Fundació Tomás Llopis, així com la inscripció de la mateixa en el Registre de Fundacions de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3165


Data del document
:   06-03-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

RESOLUCIÓ de 6 de març de 2003, del conseller de Justícia i Administracions Públiques, per la qual s'acorda la liquidació de la Fundació Tomás Llopis, així com la inscripció de la mateixa en el Registre de Fundacions de la Comunitat Valenciana. [2003/3165]
  
No constant en el Registre de Fundacions de la Comunitat Valenciana interessat algú i, en compliment del que disposa l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que indica ?... Els actes administratius seran objecte de publicació, quan així ho establisquen raons d'interés públic apreciades per l'òrgan competent ...-, es dóna publicitat a la següent resolució:
  
?Vist l'expedient de liquidació de la Fundació Tomás Llopis, resulten els següents
  
Fets
  
Primer. La Fundació Tomás Llopis es va classificar mitjançant Resolució del Ministeri de la Governació de 8 de gener de 1952. El fundador va ser el senyor Tomás Llopis. Els fins de la fundació per als quals va ser constituïda eren l'abonament de beques a parents del fundador, i les rendes fundacionals, en el cas de no existir parents que estudiaren, es poden dedicar a contribuir al sosteniment del Sant Hospital de Llíria.
  
Que de les dades obrants en el Registre de Fundacions, la dotació de la Fundació estava formada per títols de DPI per valor de cent vint mil pessetes (120.000 PTA).
  
Segon. Que mitjançant escrit de 7 de novembre del director del Gabinet Jurídic es va remetre al Servici d'Entitats Jurídiques testimoni judicial de la Sentència núm. 160/02, de 10 de setembre, dictada pel Jutjat de 1a Instància número 22 de València, per la qual s'estima la demanda interposada per la Generalitat Valenciana contra el Patronat de la Fundació Tomás Llopis, declarant la seua extinció per la impossibilitat de realització del fi fundacional.
  
Tercer. Que dins del procediment de liquidació de la Fundació Tomás Llopis, mitjançant escrit del Servici d'Entitats Jurídiques, de data 29 de novembre de 2002 (Registre d'Eixida núm. 75309, de 4-12-02), es va sol·licitar del Banc d'Espanya que informara si la citada fundació tenia algun depòsit de valors DPI o qualsevol altre.
  
Quart. Per escrit de data 17 de desembre (Registre d'Entrada núm. 110321, de 23-12-02), el Banc d'Espanya informa que segons les dades que obren en els seus registres no hi ha cap tipus de depòsit a nom de la Fundació Tomás Llopis per la qual cosa, realitzades totes les operacions de liquidació, no hi ha constància en el Registre de Fundacions de l'existència de cap altres béns o drets que puguen ser liquidats.
  
Fonaments de dret
  
I. L'article 1 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, determina que correspon a esta Conselleria exercir, entre altres, les competències en matèria de fundacions.
  
II. L'article 26 de la Llei 8/98, de 9 de desembre, de Fundacions de la Comunitat Valenciana, i l'article 40 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, establixen que l'extinció de la Fundació determinarà l'obertura del procediment de liquidació que serà realitzat pel Patronat de la Fundació sota el control del Protectorat.
  
III. Declarada l'extinció de la Fundació per la impossibilitat de realització del fi fundacional, d'acord amb la resolució judicial que se cita en l'antecedent de fet segon de la present Resolució, i a causa de la inexistència de Patronat, el procediment de liquidació ha sigut dut a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana, i no hi ha béns ni drets resultants de la liquidació practicada.
  
IV. L'article 47 m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, establix l'obligació de la inscripció en el Registre de Fundacions de la Comunitat Valenciana de l'extinció i liquidació de les fundacions.
  
Vistos els preceptes legals citats i la resta de generals de pertinent aplicació, resolc:
  
1. Acordar la liquidació de la Fundació Tomás Llopis.
  
2. Inscriure l'acord de liquidació de la Fundació Tomás Llopis en el Registre de Fundacions de la Comunitat Valenciana, i no hi ha béns ni drets resultants de la citada liquidació.
  
Publiqueu la present Resolució, que és definitiva, en via administrativa, amb l'advertència que contra esta es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és procedent, recurs de reposició potestatiu, en el termini d'un mes davant del conseller de Justícia i Administracions Públiques, o qualsevol altre recurs que estime procedent.
  
València, 6 de març de 2003.- El conseller de Justícia i Administracions Públiques: Carlos González Cepeda?.